Rørte+masser

=RØRTE MASSER= Rørte masser er fellesnavnet på bakedeiger hvor fett, margarin eller smør og sukker først blir rørt sammen til det blir en luftig og kremaktig masse før eggene tilsettes. I tillegg til de nevnte ingrediensene tilsettes rørte masser til bakverk sukker, bakepulver, vann og hvetemel. Det er vanlig å tilsette eggene før hvetemelet slik at massen blir mest mulig luftig.

**Fremgangsmåten til rørte deiger**
1.Rør sukker og smør til en luftig masse. Skrap ned innimellom om nødvendig.

2. Egg røres langsomt inn i massen ett og ett av gangen Tilsett ett og ett egg om gangen og rør det godt inn mellom hver gang. Se til at massen samler seg godt før et nytt egg kommer i.

3. Hvetemel og/eller annen stivelse eller tørre ingredienser vendes forsiktig i den rørte massen. Tilsett evt. væske, for eksempel sitronsaft til slutt. Bland de tørre ingrediensene (for eksempel kakao, vaniljesukker, bakepulver) og sikt dette sammen. Bland dette forsiktig inn i massen. Bland til slutt i evt. fruktsaft eller melk. Man kan også ha i tørket frukt, nøtter, sjokoladebiter osv. Vær hele tiden litt forsiktig så ikke luften i massen går ut.

4. Fordeling av massen i en ønsket form. Ha røren i en smurt form. Bruk gjerne bakepapir hvis formen egner seg. Fordel røren i småformer hvis du vil det. (eks. muffins). Hvis du vil dekorere kaken med nøtter, mandler, rosiner eller perlesukker, så dryss dette over rett før kaken går i ovnen.

5. Steking Stek kaken ved forholdsvis svak varme, 170 – 180° C til kaken er gjennomstekt, Hvor lang tid dette tar avhenger av størrelse, tykkelse og form på kaken. En tynn langpannekake kan være ferdig på 20 - 25 minutter, mens en tykkere formkake i en stor springform kanskje trenger 40 – 45 minutter. Små muffins er antagelig ferdig på ca. 12 – 15 minutter. Tiden og temperaturen avhenger også av hvor tett kaken er. Et godt hjelpemiddel for å finne ut om kaken er ferdig, kan være å bruke en tynn trepinne og stikke denne ned midt i kaken når den nærmer seg ferdig. Hvis det ikke henger røre fast på pinnen når den trekkes opp av kaken igjen, er den ferdig.

6. Avkjøling La kaken sette seg litt i formen før den tas ut, pass på at den slipper kanten. Skrap løs kaken med en skarp kniv eller lignende hvis den ikke slipper formen. Hvis det brukes bakepapir i bunnen av formen, blir det lettere å få kaken ut av formen. Avkjøl kaken på rist.

**En typisk grunndeig på en enkel formkake**


500 g smør

500 g [|sukker]

500 g egg ( 8 stk.)

500 g hveteme

1 ts bakepulver

fruktsaft, tørkede frukter eller bær, nøtter.